### | | | | --- | --- | | | | | --- | | **Byråd** 24. marts 2020 Sagsnr. 710-2020-1596 Dok.nr. 710-2020-110380 Sagsbehandler DPAHPL | | 54.                 Helhedsplan for vandhåndtering i [adresse] - Åbent

###

|  |  |
| --- | --- |
| Tidl. politisk behandling |  |
| Forventet sagsgang | TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til, om [adresse]
Kommune skal deltage i arbejdet med at lave en helhedsplan for vandhåndtering
langs [adresse] ved at oplægget til helhedsplanen
godkendes med de ændringer, som borgmestrene har indstillet. Byrådet skal
desuden tage stilling til finansiering af udgifterne til Favrskov Kommunes
bidrag til udarbejdelse af planen.

Borgmestrene for de 7 kommuner langs [adresse] mødtes den 5.
februar 2020 for at drøfte et oplæg til helhedsplan for vandet i [adresse].
Referat fra borgmestermødet kan ses i bilag. Kortskitse over [adresse] hovedløb
samt oplæg til helhedsplanen fremgår ligeledes i bilag.

Formålet med helhedsplanen er at planlægge håndtering af
vandet på hele strækningen langs [adresse]. Ved at få kortlagt omfanget af
gener, og anvise løsningsmuligheder og handlinger kan kommunerne bedre imødegå
konsekvenserne af mere vand og højere vandstand i [adresse].

Planen skal favne et fælles ambitionsniveau for en
helhedsorienteret indsats i [adresse] og samtidig sikre, at der sker en
koordinering af de indsatser, der kræver en koordinering mellem kommuner.
Planen giver mulighed for, at der igangsættes lokale initiativer i de enkelte
kommuner.

Planen skal ud over den fælles kommunale del også bestå af
afsnit, hvor kommunerne enkeltvist beskriver lokale forhold og mulige
indsatser.

Organiseringen
af udarbejdelsen af helhedsplanen er som følger:

·
De 7 borgmestre udgør den politiske styregruppe for helhedsplanen.
Borgmesteren i Silkeborg Kommune foreslås som formand herfor.

·
Gudenåkomitéen udgør den faglige politiske arbejdsgruppe.

·
Det administrative arbejde forankres i den embedsmandsgruppe, der
i forvejen eksisterer under [adresse]. Projektledelsen af planen varetages
af Silkeborg Kommune.

·
Der kan besluttes, at nedsætte en ekstern følgegruppe bestående
af centrale interessenter, der kan repræsentere hele den geografiske
udstrækning for planen.

I oplægget til helhedsplan opfordres der til, at det
igangværende EU-projekt om [adresse] (Coast to [adresse], C12) inddrages i arbejdet.
C12-projektet er et tværkommunalt samarbejde om klimaindsatser og
interessentinddragelse i [adresse] ([se
link til hjemmeside]([url])). Gudenåkommunerne er netop ved at få færdiggjort en
hydraulisk model for beregning af vandstande, samt en model for økonomiske
konsekvenser af ændrede vandstande i [adresse]. Desuden er projektet godt i gang
med at forberede den planlagte interessentinddragelse.

**VURDERING**

Teknik og Miljø vurderer, at en helhedsplan kan fremme det
fornødne tværkommunale samarbejde og anvise løsningsmuligheder samt handlinger,
således kommunerne bedre kan imødegå konsekvenserne af mere vand og højere
vandstand i [adresse].

Den tilrettede tidsplan kan blive svær at overholde, og vil
i høj grad afhænge af projektstyringen fra Silkeborg Kommune og at alle
kommunerne under ét leverer rettidige bidrag til processen.

**ØKONOMI**

Projektledelsen af helhedsplanen varetages og afholdes af
Silkeborg Kommune. Hver kommune bidrager med ressourcer (internt tidsforbrug
samt økonomiske midler) til udarbejdelse af både den tværgående samt den lokale
del i den enkelte kommune.

Borgmestrene foreslår, at der til den tværgående del af
planen afsættes i alt 0,5-1,0 mio. kr. til ekstern bistand, fx juridisk
rådgivning, habitatkonsekvensvurdering, grundvandsvurderinger og anden
rådgivning. Udgifterne er foreslået fordelt efter samme nøgle som udgifterne
til [adresse]. Det betyder, at Favrskov Kommunes andel af de tværgående
udgifter må anslås til at ligge mellem 95.000 – 190.000 kr. Herudover må der
påregnes, at der skal anvendes en del interne ressourcer til løsning af opgaven
og køb af konsulentydelser til udførelse af de kommunespecifikke opgaver, der
måtte opstå i forbindelse med helhedsplanen. Udgiften til interne ressourcer og
konsulentydelser forventes at løbe op i 210.000 kr.

I alt forventes udarbejdelse af helhedsplanen at medføre
udgifter for Favrskov Kommune på op til 400.000 kr.

Det foreslås, at en del af udgifterne til helhedsplanen kan
finansieres af restrådighedsbeløbet afsat til det tværkommunale projekt, hvor
det blev forsøgt at finde en fælles løsning for spærringsproblematikken ved
Tange Sø. Det forventes ikke, at der skal afholdes flere udgifter til dette
initiativ. Derfor kan de resterende 259.000 kr. anvendes til udarbejdelse af
helhedsplanen.

De resterende 141.000 kr. foreslås finansieret via kassen.

Efter udarbejdelse af planen kan der forventes behov for
interne ressourcer og økonomiske udgifter til de udpegede tværkommunale og
lokale handlinger fra helhedsplanen. Disse kan først fastsættes, når
helhedsplanen er vedtaget og beslutninger om handlinger er truffet. Desuden
skal den fremtidige drift og forankring af den hydraulisk model ligeledes
indeholdes i de senere samlede omkostninger.

Teknik og Miljø skal bemærke, at uafhængigt af
helhedsplanen har Silkeborg, Viborg, Randers og Favrskov Kommuner siden 2014
arbejdet tværkommunalt med at få udarbejdet og vedtaget et nyt
vandløbsregulativ for [adresse] på strækningen fra Silkeborg til Randers.
Udgifterne til varetagelse af konsulentydelser og teknisk assistance til denne
opgave og nødvendige kommende tiltag har taget et væsentligt omfang, hvilket
vil indgå i forvaltningens forslag til budget 2021-24.

**INDDRAGELSE**

Der påtænkes inddraget en følgegruppe af eksterne
interessenter. Omfanget af inddragelse vil være påvirket af ønsket om den
hurtige udarbejdelse af planen.

**INDSTILLING**

Direktøren for Teknik- og Miljø indstiller til Byrådet:

1.
At oplægget til helhedsplan for vandhåndtering langs [adresse] godkendes
inklusiv borgmestrenes tilføjelser i referat af mødet af 5. februar 2020.

2.
At der gives en anlægsbevilling på 400.000 kr. til udarbejdelse af
helhedsplan for [adresse].

3.
At anlægsbevillingen finansieres af det uforbrugte rådighedsbeløb på
259.000 kr. til Tange Sø-problematikken og 141.000 kr. fra kassen.

**BESLUTNING**

***Teknik- og Miljøudvalget, 5. marts 2020:***

Fraværende:Ingen

Indstilles godkendt.

***Økonomiudvalget, 17. marts 2020:***

Fraværende:Ingen

Indstilles godkendt.

**Bilag**

|  |  |
| --- | --- |
| Referat borgmestermøde helhedsplan [adresse] 05-02-20 | 710-2020-37544 |
| [adresse] hovedløb og opland | 710-2020-37545 |
| Oplæg til helhedsplan for [adresse] til borgmestermøde | 710-2020-37543 |